\r\n«Համաշխարհային Հայկական Կոնգրես» հայկական հասարակական միավորումների Միջազգային Միության\r\n\r\nԵՐԵՎԱՆ-2012\r\n\r\n \r\n\r\nԳլուխ I. ԸՆԴՀԱՆՈՒՐ ԴՐՈՒՅԹՆԵՐ\r\n\r\nՀոդված 1.\r\n\r\n1.1. «Համաշխարհային հայկական կոնգրես» հայկական հասարակական կազմակերպությունների Միջազգային Միությունը, հետագայում ՙՄիություն՚, հայկական հասարակական միավորումների` իրավաբանական անձանց միություն է շահերի ընդհանրության հիման վրա կանոնադրական նպատակներին և խնդիրներին հասնելու համար:\r\n\r\n1.2. Միությունն իր գործունեությունն իրականացնում է Հայաստանի Հանրապետության Սահմանադրությանը և գործող օրենսդրությանը համապատասխան, միջազգային իրավունքի համընդհանուր ճանաչում գտած սկզբունքներով և նորմերով, Հայաստանի Հանրապետության միջազգային պայմանագրերով, օտարերկրյա այն պետությունների օրենսդրությամբ, որտեղ կան Միության անդամներ կամ մասնաճյուղեր և ներկայացուցչություններ, սույն Կանոնադրությամբ:\r\n\r\n1.3. Միությունն ունի միջազգային կարգավիճակ և իր գործունեությունն իրականացնում է կանոնադրական նպատակներին համապատասխան Հայաստանի Հանրապետության, ինչպես նաև ուրիշ պետությունների տարածքում, որտեղ կգտնվեն Միության անդամները կամ կբացվեն նրա մասնաճյուղերն ու ներկայացուցչությունները:\r\n\r\n1.4. Միության անդամները համոզված են, որ արդարության և միջազգային համագործակցության վրա հիմնված խաղաղության ամրապնդումը մարդկության և քաղաքակրթության պահպանման կենսական անհրաժեշտություն է, և հաստատում են իրենց հակվածությունը հոգևոր և բարոյական արժեքներին, որոնք հանդիսանում են ժողովուրդների ընդհանուր սեփականությունը և ցանկացած իսկական ժողովրդավարության հիմքում ընկած իրավունքի գերակայության, մարդու, հասարակության և պետության ազատության սկզբունքների իսկական աղբյուրը:\r\n\r\n1.5. Միության հայերեն ամբողջական անվանումն է ՙՀամաշխարհային Հայկական Կոնգրես՚ հայկական հասարակական միավորումների Միջազգային Միություն:\r\n\r\nՄիության հայերեն կրճատ անվանումն է. ՙՀամաշխարհային Հայկական Կոնգրես՚:\r\n\r\nՄիության ամբողջական ռուսերեն անվանումն է. Международный Союз армянских общественных объединений «Всемирный Армянский Конгресс»:\r\n\r\nՄիության ռուսերեն կրճատ անվանումն է МСАОО «Всемирный Армянский Конгресс» կամ МСАОО «ВАК»:\r\n\r\nՄիության ամբողջական անգլերեն անվանումն է. International Union of Armenian public associations “World Armenian Congress”:\r\n\r\nՄիության անգլերեն կրճատ անվանումն է. “World Armenian Congress” կամ WAC:\r\n\r\nՄիության իրավաբանական հասցեն է՝ ՀՀ, ք.Երևան, Տերյան փ., 69շ.:\r\n\r\nՀոդված 2.\r\n\r\n2.1. Միությունը կառուցվում և գործում է կամավորության, ինքնակառավարման, իրավահավասարության, հրապարակայնության, օրինականության սկզբունքների հիման վրա:\r\n\r\n2.2. Միության հիմնարար արժեքներն են խաղաղությունը, ժողովուրդների բարեկամությունն ու համագործակցությունը, մարդու ազատ զարգանալու իրավունքների հարգումը, խղճի և դավանանքի ազատությունը:\r\n\r\n2.3. Միությունը մերժում և դատապարտում է ազգայնամոլության, ռասիզմի, այլատյացության գաղափարները և ցանկացած այլ գաղափարախոսություններ ու ծրագրեր, որոնք ազգային, ռասայական, կրոնական, տարիքային, սեռային հատկանիշներով և քաղաքական համոզմունքներով խտրականություն են քարոզում:\r\n\r\nՄիությունը վճռականորեն դատապարտում է ծայրահեղականությունը և ահաբեկչությունը որպես նպատակներին հասնելու մեթոդներ:\r\n\r\nՀոդված 3.\r\n\r\n3.1. Միությունը օրենքով նախատեսված կարգով պետական գրանցման պահից իրավաբանական անձ է և օգտվում է Հայաստանի Հանրապետության գործող օրենսդրությամբ նախատեսված իրավունքներից:\r\n\r\n3.2. Միությունը իրավաբանական անձ է, որը իր գործունեությունից շահույթ ստանալու նպատակ չունի և չի վերաբաշխում իր ստացած եկամուտը իր անդամների և հիմնադիրների միջև: Միության գործունեության հետևանքով եկամուտ ստանալու դեպքում այն պետք է ուղղվի կանոնադրական նպատակների և խնդիրների իրականացմանը:\r\n\r\n3.3. Միությունը սահմանված կարգով Հայաստանի և այլ պետությունների բանկային հաստատություններում բացում է հաշվարկային, փոխարժեքային և այլ հաշիվներ, ունի ինքնուրույն հաշվեկշիռ, ձեռք է բերում գույքային և ոչ գույքային իրավունքներ և կրում պարտականություններ, հանդես է գալիս դատարանում որպես հայցվոր և պատասխանող, ունի կլոր կնիք՝ հայերեն, ռուսերեն և անգլերեն լեզուներով, և իր անվանումով բլանկներ, անկյունային դրոշմ, սեփական խորհրդանիշ և այլ սիմվոլիկա, այդ թվում` զինանշան, դրոշ և օրհներգ, որոնք ենթակա են պետական գրանցման օրենքով սահմանված կարգով և իրավաբանական անձի օրենքով սահմանված կարգով հաստատված և գրանցված այլ ռեկվիզիտներ հայերեն, ռուսերեն և անգլերեն, ինչպես նաև Միության անդամների լեզուներով: Միության խորհրդանիշն օվալաձև պատկեր է, որի կենտրոնում իրար մեջ միահյուսված են կապույտ գույնով գունավորված երկրագնդի (գլոբուսի) գծանկարը և կարմիր գույնով գունավորված հավերժության նշանը:\r\n\r\nՕվալաձև պատկերի եզրագծով նարնջագույն գույնով վերևի և ներքևի մասերում համապատասխանաբար հայերեն, ռուսերեն և անգլերեն լեզուներով գրված է կազմակերպության անվանումը՝ «Համաշխարհային հայկական կոնգրես», «Всемирный армянский конгресс» «World Armenian Congress»:\r\n\r\n3.4. Միությունը գործում է ամբողջական տնտեսական ինքնուրույնության և գործող օրենսդրությունը խստորեն պահպանելու սկզբունքների հիման վրա, քաղաքացիական շրջանառության մեջ հանդես է գալիս իր անունից և կնքում է պայմանագրեր և այլ գործարքներ իրավաբանական և ֆիզիկական անձանց հետ (ինչպես հայաստանյան, այնպես էլ օտարերկրյա), կատարում է իրավաբանական այլ գործառույթներ օրենսդրության և Միության Կանոնադրության համապատասխան:\r\n\r\nՀոդված 4.\r\n\r\n4.1. Պետությունը, պետական մարմիններն ու կազմակերպությունները պատասխանատու չեն Միության պարտավորությունների, իսկ Միությունը՝ պետության, պետական մարմինների և կազմակերպությունների պարտավորությունների համար:\r\n\r\n4.2. Միությունը պատասխանատվություն չի կրում իր հիմնադիրների և անդամների պարտավորությունների համար: Անդամները Միության պարտավորությունների համար կրում են սուբսիդիար պատասխանատվություն Միության կողմից սահմանած չափով և կարգով:\r\n\r\n4.3. Միությունը իր պարտավորությունների համար պատասխանատու է ամբողջ գույքով, որն օրենքով սահմանված կարգով կարող է բռնագանձվել:\r\n\r\n4.4. Միության մշտապես գործող ղեկավար մարմնի` Գլխավոր Խորհրդի Նախագահության գտնվելու վայրն է ք. Երևան, Հայաստանի Հանրապետություն:\r\n\r\nԳլուխ II. ՄԻՈՒԹՅԱՆ ՆՊԱՏԱԿՆԵՐԸ, ԽՆԴԻՐՆԵՐԸ ԵՎ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ\r\n\r\nՀոդված 5 .\r\n\r\nՄիությունն իր գործունեությունն իրականացնում է Կանոնադրության հիման վրա, մարդասիրության, անաչառության, չեզոքության, անկախության, կամավորության, միասնության, համապարփակության վրա հիմնված միջազգային իրավունքի, մարդու իրավունքների Եվրոպական կոնվենցիայի և Եվրոպական խարտիայի սկզբունքներին համապատասխան և Հայաստանի Հանրապետության գործող օրենսդրության, համընդհանուր ճանաչում գտած միջազգային իրավունքի սկզբունքների ու նորմերի և միջազգային պայմանագրերի համաձայն:\r\n\r\nՀոդված 6.\r\n\r\nՄիության հիմնական նպատակներն են.\r\n\r\n6.1. Աջակցություն Միության անդամների ջանքերի միավորմանը` հանուն համազգային շահերի պաշտպանության, խաղաղության, համամարդկային արժեքների տարածման:\r\n\r\n6.2. Աջակցություն Հայաստանի և Արցախի սոցիալ-տնտեսական առաջընթաց զարգացման ապահովմանը, նրա տնտեսական ներուժի հզորացմանը միջազգային հարաբերությունների և համաշխարհային տնտեսության գլոբալացման համատեքստում:\r\n\r\n6.3. Աջակցություն հայ ժողովրդի ազգային ինքնության պահպանմանը և զարգացմանը:\r\n\r\n6.4. Աջակցություն մարդկության գլոբալ սպառնալիքների (միջազգային ահաբեկչություն, աղքատություն, էկոլոգիական աղետ և այլն) դեմ պայքարին:\r\n\r\nՀոդված 7.\r\n\r\nՄիության հիմնական խնդիրներն են.\r\n\r\n7.1. Հայաստանի և Արցախի տնտեսական վերելքին և գիտատեխնիկական առաջընթացին աջակցություն:\r\n\r\n7.2. Գիտական, տեղեկատվական, կրթական, մարդասիրական, տեխնոլոգիական, մշակութային և այլ օգնության ցուցաբերում հայ ժողովրդին:\r\n\r\n7.3. Աջակցություն աշխարհասփյուռ հայության ազգային ինքնագիտակցության և ինքնակազմակերպման մակարդակի բարձրացմանը, ազգի միավորմանն ու համախմբմանը, համազգային խնդիրների լուծմանը` հանուն Հայրենիքի, սփյուռքի և բնակության երկրների բարօրության:\r\n\r\n7.4. Բազմածրագիր օգնության ցուցաբերում Հայաստանի Հանրապետության, Ռուսաստանի Դաշնության և այլ օտարերկրյա պետությունների (ամենից առաջ` հայկական սփյուռքի բնակության երկրների) միջև միջազգային բարեկամական հարաբերություննների ձևավորմանը, զարգացմանը և ամրապնդմանը:\r\n\r\n7.5. Մշակութային, գիտական, տնտեսական, սոցիալական, տեխնոլոգիական զարգացման համահայկական ծրագրերի մշակում և իրականացում:\r\n\r\n7.6. Աջակցություն Հայոց ցեղասպանության միջազգային ճանաչման և դատապարտման գործընթացին: Հայոց ցեղասպանության հետևանքների հաղթահարման համազգային ծրագրի մշակում և իրականացում` միջազգային իրավունքի համընդանուր սկզբունքներին և նորմերին համապատասխան:\r\n\r\n7.7. Աջակցություն հայ փախստականների և բռնագաղթվածների շահերի և իրավունքների պաշտպանությանը՝ միջազգային-իրավական օրենսդրությանը համապատասխան:\r\n\r\n7.8. Աջակցություն հայ ժողովրդի համազգային գաղափարախոսության մշակմանը միջազգային իրավունքի սկզբունքներին համապատասխան:\r\n\r\n7.9. Աջակցություն հայ ժողովրդի հոգևոր արժեքների և ժառանգության պահպանմանը և զարգացմանը, Սփյուռքում Հայ Առաքելական Եկեղեցու դերակատարման մեծացմանը, եկեղեցու հետ համայնքների հարաբերությունների ամրապնդմանը:\r\n\r\n7.10. Աջակցություն Սփյուռքում հայ ազգային ինքնության (լեզվի, մշակույթի և ավանդույթների) պահպանմանը և զարգացմանը:\r\n\r\n7.11. Մոտեցումների միասնականացում համահայկական խնդիրների լուծման գործում և Միության Անդամների գործունեության համակարգում համաձայնեցված դիրքորոշումներով:\r\n\r\n7.12. Տեղեկատվական և մասնագիտական օգնության ցուցաբերում գիտությանը, կրթությանը, առողջապահությանը, սպորտին և մշակույթին:\r\n\r\nՀոդված 8.\r\n\r\nՄիությունը կանոնադրական նպատակներին և խնդիրներին հասնելու համար օրենքով սահմանված կարգով իրականացնում է գործունեության հետևյալ տեսակները.\r\n\r\n8.1. Միության գործունեության տեղեկատվական-վերլուծական ապահովում:\r\n\r\n8.2. Տեղեկատվական և ուսուցողական գործունեություն, դասընթացների, դպրոցների կազմակերպում և անցկացում:\r\n\r\n8.3. Տնտեսական, ձեռնարկատիրական, գովազդային, տեղեկատվական, մշակութային, լուսավորչական, գիտական, հրատարակչական, կրթական, զանգվածային լրատվական և այլ տեսակի գործունեություն, որն արգելված չէ հասարակական միավորումների մասին գործող օրենսդրությամբ:\r\n\r\n8.4. Միջազգային համագործակցության իրականացում, այդ թվում փոխհարաբերությունների հաստատում միջազգային ոչ կառավարական հասարակական միավորումների հետ, մասնակցություն ՄԱԿ-ի Կանոնադրության, Մարդու իրավունքների խարտիայի, Մարդու իրավունքների համընդհանուր հռչակագրի սկզբունքների և նպատակների իրականացման գործընթացին:\r\n\r\n8.5. Բարեգործական գործունեության իրականացում, բարեգործական միջոցառումների կազմակերպում և մասնակցում:\r\n\r\nԳլուխ III. ՄԻՈՒԹՅԱՆ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ\r\n\r\nՀոդված 9.\r\n\r\nՄիությունը կանոնադրական նպատակներին և խնդիրներին հասնելու համար Հայաստանի Հանրապետության գործող օրենսդրության համաձայն իրավունք ունի.\r\n\r\n9.1. Որոշել իր նպատակները, խնդիրները, կառուցվածքը, գործունեության ձևերն ու մեթոդները:\r\n\r\n9.2. Մշակել և հաստատել իր գործունեության նախագծերը և նպատակային ծրագրերը:\r\n\r\n9.3. Իր աշխատանքների բնականոն կազմակերպման նպատակով մշտական և ժամանակավոր հիմունքներով ներգրավել աշխատակիցների:\r\n\r\n9.4. Սահմանել Միության հաստիքային աշխատակիցների աշխատանքի կազմակերպման և վճարման ձևերն ու տեսակները:\r\n\r\n9.5. Օգտվել տեղեկատվության և կապի համակարգերից օրենքով սահմանված կարգով, ստեղծել Միության տպագիր օրգան և այլ զանգվածային լրատվական միջոցներ (այդ թվում նաև Էլեկտրոնային ԶԼՄ-ներ) օրեքով սահմանված կարգով:\r\n\r\n9.6. Ազատ տարածել տեղեկատվություն իր գործունեության մասին:\r\n\r\n9.7. Իրականացնել տեղեկատվական, վերլուծական և կազմակերպական աշխատանքներ, ուսումնասիրել հասարակական կարծիքը, մասնակցել և անցկացնել փառատոններ, ցուցահանդեսներ, վիճակախաղեր, աճուրդներ, համերգներ, մրցույթներ, բանավեճեր, սեմինարներ, կլոր սեղաններ, կոնֆերանսներ և գործող օրենսդրությանը համապատասխանող այլ միջոցառումներ:\r\n\r\n9.8. Հանդես գալ որպես տպագիր հրատարակությունների, հեռուստառադիոընկերությունների հիմնադիր` օրենքով սահմանված կարգով:\r\n\r\n9.9. Մասնակցել շինարարության, ձեռք բերել, օտարել, վարձակալել, տրամադրել օգտագործման կամ վարձակալության, իրավաբանական և ֆիզիկական անձանցից (այդ թվում` օտարերկրյա) անհատույց ստանալ շենքեր, շինություններ, սարքավորում, տրանսպորտային միջոցներ, գույք, այլ անշարժ կամ շարժական գույք, ինչպես նաև դուրս գրել սեփական գույքը հաշվեկշռից, եթե այն մաշվել է կամ հնացել` գործող օրենսդրության, միջազգային պայմանագրերին և միջազգային իրավունքի նորմերին համապատասխան:\r\n\r\n9.10. Ներկայացնել և պաշտպանել իր իրավունքները, իր անդամների շահերը օրենքին համապատասխան և սահմանված կարգով:\r\n\r\n9.11. Հասարակական կյանքի տարբեր խնդիրների առնչությամբ հանդես գալ նախաձեռնություններով, անել առաջարկներ:\r\n\r\n9.12. Հանդես գալ որպես շահույթ չհետապնդող կազմակերպությունների հիմնադիր:\r\n\r\n9.13. Սահմանել և վճարել կրթաթոշակներ Հայաստանում և այլ պետություններում կրթություն ստացողներ երիտասարդներին, ուսանողներին և ասպիրանտներին:\r\n\r\n9.14. Ստեղծել գրադարանային և արխիվային ֆոնդեր Միության գործունեության վերաբերյալ, օրենքով սահմանված կարգով:\r\n\r\n9.15. Միության հանձնարարությամբ աշխատանքներ կատարող անձանց, ուղարկել վճարովի գործուղման արտերկիր, այդ գործընթացում ներգրավել մասնագետներ, ինչպես նաև ընդունել Հայաստան ժամանած մասնագետներ և պատվիրակություններ:\r\n\r\n9.16. Մասնակցել Հայրենիքի տնտեսության մեջ արտասահմանյան ներդրումների գործընթացին:\r\n\r\n9.17. Ստեղծել կանոնադրական նպատակներին համապատասխան տնտեսական ընկերություններ ու միություններ, ինչպես նաև ձեռք բերել գույք:\r\n\r\n9.18. Օգտագործել Միության գույքը Կանոնադրությամբ սահմանված նպատակների համար:\r\n\r\n9.19. Մտնել պայմանագրային և այլ իրավական հարաբերությունների մեջ, կատարել քաղաքացիա-իրավական գործարքներ, ձեռք բերել գույքային և անձնական ոչ գույքային իրավունքներ և կրել պարտավորություններ, հանդես գալ որպես հայցվոր և պատասխանող դատարանում, Հայաստանի, օտարերկրյա պետությունների արբիտրաժային և միջնորդ դատարաններում, ինչպես նաև միջազգային (միջպետական) դատարաններում և այլ մարմիններում:\r\n\r\n9.20. Տիրապետել առանձնացված գույքի, պատասխանատվություն կրել այդ գույքով իր պարտավորությունների համար, սեփականատիրոջ իրավունքով իրականացնել գույքի տիրապետում, օգտագործում և տնօրինում գործող օրենսդրության և սույն Կանոնադրության համապատասխան:\r\n\r\n9.21. Ստեղծել մասնաճյուղեր ու ներկայացուցչություններ ինչպես Հայաստանի տարածքում, այնպես էլ նրա սահմաններից դուրս:\r\n\r\n9.22. Մշակել և իրականացնել մշակութային ծրագրեր՝ ուղղված ժողովրդական արհեստի և ավանդույթների վերածննդի:\r\n\r\n9.23. Համագործակցել բոլոր շահագրգիռ իրավաբանական և ֆիզիկական անձանց հետ ի նպաստ կանոնադրական խնդիրների և նպատակների իրականացման:\r\n\r\n9.24. Տրամադրել խորհրդատվություն իրավական և խորհրդատվական արդյունավետ համակարգերի միջոցով:\r\n\r\n9.25. Նպաստել հասարակական կյանքում հայ կնոջ դերի և ակտիվության բարձրացմանը:\r\n\r\n9.26. Իրականացնել այլ իրավասություններ գործող օրենսդրության համապատասխան:\r\n\r\nՀոդված 10. Միության պարտականությունները.\r\n\r\n10.1. Պահպանել Միության գործունեության ոլորտին վերաբերող օրենսդրությունը, միջազգային պայմանագրերն և համաձայնագրերը, միջազգային իրավունքի համընդհանուր սկզբունքները և նորմերը, ինչպես նաև սույն Կանոնադրությունը:\r\n\r\n10.2. Ամեն տարի հրապարակել հաշվետվություն իր գույքի օգտագործման մասին և (կամ) ապահովել նշված հաշվետվության հետ ծանոթանալու մատչելիությունը:\r\n\r\n10.3. Լիազոր մարմնի կողմից հարցման դեպքում տրամադրել Միության ղեկավար մարմինների և պաշտոնատար անձանց որոշումները, ինչպես նաև գործունեության մասին տարեկան և եռամսյակային հաշվետվությունները` հարկային մարմիններ ներկայացնելու տվյալների ծավալով:\r\n\r\n10.4. Թույլ տալ լիազոր մարմնի ներկայացուցիչներին մասնակցել Միության կողմից անցկացվող միջոցառումներին, նրանց աջակցություն ցույց տալ Միության` կանոնադրական նպատակներին հասնելու և գործող օրենսդրությունը պահպանելու առումով գործունեության հետ ծանոթացմանը:\r\n\r\n10.5. Կատարել հասարակական միավորումների գործունեությանը վերաբերող Հայաստանի Հանրապետության օրենսդրության այլ պահանջներ:\r\n\r\nԳլուխ IV. ՄԻՈՒԹՅԱՆ ՀԻՄՆԱԴԻՐՆԵՐԸ ԵՎ ԱՆԴԱՄՆԵՐԸ\r\n\r\nՀոդված 11.\r\n\r\nՄիության Հիմնադիրները իրավաբանական անձինք են` Միության Հիմնադիր Համագումար հրավիրած հայկական հասարակական միավորումները: Միության Հիմնադիրները Հիմնադիր Համագումարի անցկացման պահից Միության Անդամներ են: Միության Անդամներն ու Հիմնադիրներն ունեն հավասար իրավունքներ և կրում են հավասար պարտականություններ:\r\n\r\nՀոդված 12.\r\n\r\n12.1 Անդամակցությունը Միությանը կամավոր է:\r\n\r\n12.2 Միության անդամ կարող են լինել Կանոնադրությունն ընդունող, Միության նպատակներն ու խնդիրները կիսող, նրա գործունեությանը մասնակցող և անդամագրության և անդամության վճարները մուծող իրավաբանական անձինք` հայկական հասարակական միավորումները:\r\n\r\n12.3 Միության անդամները մասնակցում են նրա գործունեությանը իրենց ներկայացուցիչների միջոցով:\r\n\r\n12.4 Միության Անդամության ընդունումը իրականացվում է Միության Համագումարի որոշմամբ և իրավաբանական անձի` հասարակական միավորման գրավոր դիմումի ու հասարակական միավորման լիազոր մարմնի որոշման, նրա գրանցման վկայականի պատճենի հիման վրա: Միության անդամի իրավունքները ստանձնվում են լիազորված մարմնի կողմից որոշում ընդունելու պահից:\r\n\r\n12.5 Անդամությունը Միությունում դադարեցվում է Միության անդամի` սեփական ցանկությամբ դուրս գալու մասին գրավոր դիմումի հիման վրա կամ Միության Համագումարի կազմակերպության անդամին հեռացնելու որոշմամբ` Կանոնադրության դրույթների սիստեմատիկ խախտումների կամ Միությանը վարկաբեկող գործողությունների համար:\r\n\r\n12.6 Հեռացման որոշումը կարող է բողոքարկվել դատական կարգով: Միության Անդամի իրավունքները դադարեցվում են Միության լիազոր մարմնի կողմից հեռացման մասին որոշման ընդունման պահից, իսկ Միությունից կամավոր դուրս գալու դեպքում` Միության Գլխավոր Խորհրդին համապատասխան փաստաթղթեր ներկայացնելու պահից:\r\n\r\nՄիության հեռացված կամ դուրս եկած Անդամների փաստաթղթերը պահվում են հեռացման մասին որոշման ընդունումից մեկ տարի և ենթակա են ոչնչացման սահմանված կարգով:\r\n\r\n12.7 Միության Անդամների հաշվառումը վարում է Միության Գլխավոր Խորհրդի Նախագահությունը Գլխավոր Խորհրդի հաստատած Կարգի հիման վրա:\r\n\r\n12.8 Միությանն անդամակցության վճարի չափը կազմում է տասը հազար ՀՀ դրամ՝ միանվագ վճարմամբ: Անդամության վճարը կազմում է տարեկան երեսուն հազար ՀՀ դրամ: Վճարման կարգն ու պայմանները սահմանում է Միության Նախագահությունը՝ ՀՀ օրենսդրությանը համապատասխան:\r\n\r\n12.9 Միությունից դուրս գալու կամ անդամությունից զրկելու դեպքում անդամակցության և անդամության վճարները չեն վերադարձվում:\r\n\r\n12.10 Միության Անդամները պահպանում են իրենց կազմակերպական, գույքային և իրավաբանական ինքնուրույնությունը:\r\n\r\nՀոդված 13.\r\n\r\n13.1 Միության Անդամներն ու Հիմնադիրներն ունեն հավասար իրավունքներ և կրում են հավասար պարտականություններ:\r\n\r\n13.2 Միության Անդամների ու Հիմնադիրների լիազոր ներկայացուցիչները իրավունք ունեն.\r\n